TAX
పన్నువివాదాల పరిష్కారానికి గడువు పెంపు
న్యూఢిల్లీ, డిసెంబరు 31: కేంద్ర ప్రభుత్వం అనువర్తన పన్ను వివాదాలను పరిష్కరించుకునేందుకు ఆయా కంపెనీలు సంస్థలకు గడువును నెలరోజులపాటు పెంచింది. ప్రత్యేకించి భారత్‌లో వొడాఫోన్‌, కెయిర్న్‌ ఎనర్జీ సంస్థలు అనువర్తన పన్నువివాదాలు ఎదుర్కొంటున్నాయి. ఆర్ధిక మంత్రి అరుణ్‌జైట్లీ ఈ ప్రత్యక్ష పన్నుల వివాదాల పరిష్కార పథకం కింద 2016-17 బడ్జెట్‌లో అనువర్తన పన్నువిధానం పాతకాలం నాటి పన్నువివాదాలను పరిష్కరించుకునేందుకు ప్రతిపాదించారు. ప్రస్తుతం 5.16 లక్షల కోట్ల రూపా యల విలువైన 2.6 లక్షల కేసులు పెండింగ్‌లో ఉన్నాయి. ఈ వివాదాలను వాస్తవానికి ఈనెల 31వ తేదీలోపు పరిష్కరించుకోవాల్సి ఉంది. అయితే కేంద్ర ప్రత్యక్ష పన్నులబోర్డు గడువును జనవరి 31వ తేదీవరకూ పొడిగించింది. ఈ ఏడాది మే 26వ తేదీ ప్రభుత్వం ఈ స్కీంను ప్రకటించింది. జూన్‌ ఒకటవ తేదీనుంచి డిసెంబరు 31వ తేదీలోపు పరిష్కరించుకునేందుకు గడువు ఇచ్చింది. ఈ స్కీం కింద వడ్డీ, జరిమానాలను మినహాయి స్తారు. అనువర్తన పన్నువిధానం పరిధిలోనికి ఈ పన్నువివాదం వస్తే ప్రిన్సిపల్‌ మొత్తం చెల్లించేవారికి వడ్డీ, జరిమానా మినహాయి స్తారు. అనువర్తన పన్నువిధానం కింద పన్ను చెల్లింపుదారులు తమ అప్పీళ్లు 2016 ఫిబ్ర వరి 29వ తేదీనాటికి కమిషనర్‌ ఐటి వద్ద పెండింగ్‌లో ఉంటే ఈ కేసులను అసెస్‌మెంట్‌ తేదీవరకూ వివాదాస్పన పన్ను, వడ్డీని చెల్లించి పరిష్కరించుకోవచ్చని సిబిడిటి వివరించింది. వివాదాస్పద పన్ను రూ.10 లక్షలలోపు ఉంటే పెనాల్టీ పోతుంది. పది లక్షలకుపైబడిన పన్నువివాదాలకు సంబంధించి పెనాల్టీ 25శాతం విధిస్తారు. ఇక పెనాల్టీ అప్పీళ్లకు సంబంధించి పన్నుచెల్లింపుదారులు కేవలం 25శాతం మాత్రమే జరిమానా చెల్లిస్తే సరిపోతుంది. ప్రభుత్వం మరింతగా ఈ పాతపన్నుల వివాదాలను పరిష్కరించేందుకు వీలవుతోంది.
వొడాఫోన్‌గ్రూప్‌, కెయిర్న్‌ ఎనర్జీయుకె సంస్థలపరంగా ఈ వివాదాలు నడుస్తున్నాయి. మొత్తం పెండింగ్‌ సంఖ్యలో మూడోవంతు వివాదాలను పరిష్కరించాలని చూస్తోంది. కార్పొరేట్‌ కంపెనీల నుంచి స్పందన కరువవడంతో ప్రభుత్వం ఈ గడువును పొడిగించింది. ఈ స్కీం కింద వడ్డీ, పెనాల్టీ రెండింటినీ రద్దుచేసేందుకు అవకాశం ఉంటుంది. ఈ స్కీంను వినియోగించుకోదలిచిన కార్పొరేట్‌ సంస్థ ముందుగా ప్రిన్సిపల్‌ పన్ను మొత్తం 30రోజులకు ముందు సంబంధిత అధికార యంత్రాంగానికి చెల్లించాలి.